Mobilný operátor Orange zaradil do ponuky mobilný telefón Nokia Asha 300 a bielu verziu kompaktného smartphonu s klávesnicou - Sony Ericsson Xperia mini pro.
Nokia Asha 300, predstavená v rámci konania Nokia World, kombinuje dotykové ovládanie s klasickou numerickou klávesnicou. Rezistívny panel zariadenia dosiahol veľkosť 2,4 palca pri QVGA rozlíšení 240 × 320 obrazových bodov. Z ďalšej výbavy novinky stojí za spomenutie 1 GHz procesor či uzavretá platforma S40 prispôsobená na dotyk. Cena zariadenia štartuje od jedného eura pre všetkých zákazníkov.
Druhá novinkou v ponuke operátora je biela verzia smartphonu s vysúvacou QWERTY klávesnicou – Sony Ericsson Xperia mini pro. Zariadenie ponúkne trojpalcový displej s HVGA rozlíšením 320 × 480 obrazových bodov, kompaktné rozmery či operačný systém Android 2.3 Gingerbread. Cena zariadenia štartuje od 19 eur pre existujúcich, resp. 39 eur pre nových zákazníkov.